පාරම්පරික වගා කටයුතුවලට බාධා නොකරන ලෙසටයි  වනජීවි, වන සංරක්ෂණ, පරිසර, පොලීසිය ඇතුළු සියලු ආයතනවල නිලධාරීන්ට ඔහු නියෝග කළේ.එසේ වුවද කිසිවෙකුට අලුතින් කැලෑ එළි කර වගා කිරීමට කිසිදු අවසරයක් නොමැති බව ජනාධිපතිවරයා විසින් අවධාරණය කර තිබෙනවා.පොළොන්නරුව වන අලි තර්ජනයට මුහුණදෙන ප්‍රධානතම දිස්ත්‍රික්කයක් වන අතර ජනතාව දීර්ඝ කාලයක සිට මුහුණ පා සිටින මෙම ගැටළුව නිසි ලෙස අවබෝධ කරගෙන  ස්ථීර විසඳුමක් ලෙස අගල් සහ විදුලි වැට ඉදිකිරීම යන ක්‍රම දෙකම ක්‍රියාත්මක කරන ලෙසටයි ජනාධිපතිවරයා උපදෙස් ලබාදී ඇත්තේ.දිස්ත්‍රික්කයේ පාසල් රැසක සංවර්ධන වැඩ කටයුතු ඇණ හිට තිබීම හේතුවෙන් සිසුන්ගේ අධ්‍යාපනයට සිදුව ඇති හානිය ජනතාව මෙහිදී ජනාධිපති ගෝඨාභය රාජපක්ෂට පෙන්වා දී තිබෙනවා.